ام حبیبہ بنت عباس

تعارف 
آپ کا نام کسی بھی کتب تاریخ میں نہیں ملتا آپ ام حبیب یا ام حبیبہ کے نام سے مشہور ہیں۔
آپ عم رسول (صلی اللہ علیہ وآلہ وسلم) حضرت عباس بن عبد المطلب کی بیٹی ہیں۔ آپ کی والدہ ام المومنین میمونہ کی بہن ام الفضل لبابہ بنت حارث تھیں۔
آپ حضرت عباس بن عبد المطلب کی زوجہ ام فضل سے اکلوتی بیٹی تھیں۔
آپ کے حقیقی بھائیوں میں حضرت فضل بن عباس ، عبد اللہ بن عباس ، عبید اللہ بن عباس ، قثم بن عباس ، عبد الرحمن بن عباس اور معبد بن عباس شامل تھے۔

 سلسلۂ نسب 
آپ کا والد کی جانب سے سلسلۂ نسب یہ ہے:
 ام حبیبہ بنت عباس بن عبد المطلب بن ہاشم بن عبد مناف
والدہ کی جانب سے سلسلۂ نسب یہ ہے
 ام حبیبہ بنت لبابہ بنت حارث بن حزن صحابہ کرام کی عظیم مائیں تالیف الشیخ محمد عظیم حاصل پوری صفحہ 28

 حدیث میں ذکر 
حضرت عبد اللہ بن عباس سے روایت ہے
رسول اللہ صلی اللہ علیہ وآلہ وسلم نے ام حبیب بنت عباس کو اپنے سامنے ہاتھوں چلتے دیکھا تو فرمایا : '''اگر یہ بالغ ہو گئی اور میں زندہ رہا تو (اپنے چچا کی خوشی کے لیے) اس سے نکاح کر لوں گا۔
رسول اللہ آپ کے بالغ ہونے سے قبل وفات پا گئے تھے۔ الاصابة فی تمیز الاصحابة مولف علامہ حافظ ابن حجر عسقلانی اردو متراجم محمد عامر شہزاد علوی جلد ہشتم صفحہ 429

رسول اللہ نے ام حبیبہ بنت عباس بن عبد المطلب سے نکاح کا پیام دیا مگر بعد میں معلوم ہوا کہ آپ اور حضرت عباس دودھ شریک بھائی ہیں کیونکہ دونوں نے ثوبیہ کا دودھ پیا تھا۔ تاریخ الامم و الملوک (تاریخ طبری) تالیف علامہ ابی جعفر محمد بن جریر طبری اردو متراجم سید محمد ابراہیم ندوی جلد دوم صفحہ 384

 شادی 
آپ سے اسود بن سفیان بن عبد الاسد نے نکاح کیا تھا جس سے آپ کی دو بیٹیاں لبابہ اور زرقاء پیدا ہوئیں۔ آپ لوگ مکہ میں ہی قیام پزیر تھے۔ طبقات ابن سعد مصنف محمد بن سعد اردو ترجمہ علامہ عبد اللہ العمادی جلد چہارم حصہ ہشتم صفحہ 51 

 حوالہ جات 

زمرہ:اولاد عباس بن عبدالمطلب
زمرہ:صحابہ و صحابیات
زمرہ:ساتویں صدی کی عرب شخصیات
زمرہ:صحابیات